Oficiālais Vēstnesis L 019 , 22/01/1997 Lpp. 0001 - 0004



Komisijas Regula (EK) Nr. 92/97 (1997. gada 20. janvāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un Kopējo muitas tarifu [1], kurā jaunākie grozījumi izdarīti ar Regulu (EK) Nr. 2493/96 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas iestādes un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas iestādes un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 20. janvārī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 338, 28.12.1996., 27. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija KN kods | Pamatojums | (1) | (2) | (3) | 1.Apģērbs, kas izgatavots no krāsainas biezas tekstīlijas (100 % poliestera) ar caurmērā mazāk nekā 10 valdziņu kārtām centimetrā katrā virzienā, taisna piegriezuma, ar noliektu apakšmalu, kas paredzēts ķermeņa augšdaļai līdz gurniem.Apģērbam ir garas piedurknes ar aproces daļu, apkakle un pilnīgs atvērums priekšējā daļā, kas pogājams ar kreiso pusi pāri labajai.Tam ir arī priekšā uz krūtīm uzšūta raķete.(Apģērbs līdzīgs vilnas jakai)(Skatīt fotoattēlu Nr. 551) | 61103091 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 4. un 9. piezīmi, kā arī KN kodu 6110, 611030 un 61103091 aprakstu. Šī apģērba klasificēšana par kreklu atbilstoši KN kodam 6105 ir izslēgta, jo valdziņu kārtu skaits centimetrā ir mazāks par 10. | 2.Viegls, brīvs apģērbs bez piedurknēm, kas izgatavots no vienkārša auduma (100 % kokvilnas), paredzēts ķermeņa augšdaļai un apakšdaļai līdz potītēm (apmēram 122 cm garš).Priekšējā daļā tam ir dziļš kakla izgriezums, pilnīgs atvērums, kas pogājams ar labo pusi pāri kreisajai, un zemāk par jostasvietu uzšūtas kabatas.Apģērbam ir sānu šķēlumi, kas sākas 4,5 cm zem jostasvietas un ir apmēram 73 cm gari. Tam ir arī priekšā uz krūšu daļas un uz kabatām izšūti rotājumi. Šā paša auduma divas sloksnes ir piešūtas aizmugures daļā pie jostasvietas. Tās ir sasienamas.(Kleita)(Skatīt fotoattēlu Nr. 548) | 62044200 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 6204 un 62044200 aprakstu. Skatīt arī KN paskaidrojošās piezīmes pie kodiem 62044100 līdz 62044990. Apģērbu tā kopējā izskata, un jo īpaši tā garuma dēļ, uzskata par kleitu, neraugoties uz to, ka tai ir sānu šķēlumi. | 3.Beržamais sūklis cauruļveidā (14 x 9 x 5 cm), kurš sastāv no plastmasas sūkļa, kuru ietver adīts sizals, ar pakaramo cilpiņu. Lieto ķermeņa masāžai.(Mazgāšanās piederums)(Skatīt fotoattēlu Nr. 549) | 63029900 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 6302 un 63029900 aprakstu. Skatīt arī Harmonizētās sistēmas paskaidrojošās piezīmes pie koda 6302. | 4.Beržamais sūklis, kurš sastāv no plastikāta sūkļa, no vienas puses pārklāta ar adītu sizalu un no otras puses ar frotē audumu (kokvilnas). Lieto ķermeņa masāžai. Tam ir elastīga saite turēšanai rokā.(Mazgāšanās piederums)(Skatīt fotoattēlu Nr. 552) | 63029900 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, 2. A papildpiezīmi pie XI sadaļas un KN kodu 6302 un 63029900 aprakstu. Skatīt arī Harmonizētās sistēmas paskaidrojošās piezīmes pie koda 6302. | 5.Beržamais saites veida sūklis (60 x 12 x 2 cm), kurš sastāv no adītas rāmijas (veido lielāko daļu svara) un kokvilnas ar plastmasas sūkļa starpkārtu. Lieto ķermeņa masāžai. Beržamās saites katrā galā ir auduma auklai, kas atvieglo tās lietošanu.(Mazgāšanās piederums)(Skatīt fotoattēlu Nr. 553) | 63029900 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, 2. A papildpiezīmi pie XI sadaļas un KN kodu 6302 un 63029900 aprakstu. Skatīt arī Harmonizētās sistēmas paskaidrojošās piezīmes pie koda 6302. | +++++ TIFF +++++ | --------------------------------------------------